Diari Oficial de la Generalitat Valenciana


Sumari del DOGV 9946, del 27-09-2024 (2024/9899)

ANUNCI d'obertura d'audiència ciutadana de l'avantprojecte de Llei de mesures fiscals, de gestió administrativa i financera i d'organització de la Generalitat.
---------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9899

CVE
:   DWKP-J-8994-5708

Data del document
:   26-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Mitjançant Resolució de 27 de març de 2024, del sotssecretari de la Conselleria d'Hisenda, Economia i Administració Pública, firmada per delegació, en virtut del que es preveu en l'article 8.1.a de la Resolució de 12 de febrer de 2024, de la Conselleria d'Hisenda, Economia i Administració Pública, de delegació de determinades competències en òrgans d'esta conselleria, s'inicia l'expedient administratiu del projecte normatiu avantprojecte de Llei de mesures fiscals, de gestió administrativa i financera i de organització de la Generalitat, per a l'exercici 2025.

Amb la finalitat de donar publicitat a les propostes de les diferents conselleries que conté l'esmentat projecte de disposició, i tenint en compte que mitjançant Acord del Consell de 16 d'abril de 2024 va ser declarada la urgència en la tramitació de la Llei de mesures fiscals, de gestió administrativa i financera i d'organització de la Generalitat per a l'exercici 2025, s'obri període d'audiència ciutadana durant el termini de deu dies naturals, comptats des del dia de la publicació del present anunci en el *Diari Oficial de la Generalitat Valenciana*, de conformitat amb el que s'establix en l'article 133.2 de la Llei 39/2015, d'1 d'octubre, del procediment administratiu comú de les administracions públiques; en l'article 14.4 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i en l'article 48 del Decret 24/2009, de 13 de febrer, del Consell, sobre la forma, l’estructura i el procediment d'elaboració dels projectes normatius de la Generalitat.

El text del projecte podrà ser consultat en la pàgina web de la Conselleria d'Hisenda, Economia i Administració Pública, en l'adreça electrònica:

<https://hisenda.gva.es/va/audiencia-publica/procesos-abiertos>.

Les al·legacions, suggeriments o observacions hauran de realitzar-se per escrit, subscrit per les persones o entitat que les realitzen, i remetre's per a la seua consideració a la Sotssecretaria de la Conselleria d'Hisenda, Economia i Administració Pública, a l’adreça de correu electrònic següent: [lmbmvdxvvm@yrp.vc](mailto:vdjjzowkuw@ncz.op).

Així mateix, també es trobarà disponible en el portal de participació de la Generalitat: <https://gvaparticipa.gva.es>  des del dia de la publicació d’este anunci en el *Diari Oficial de la Generalitat Valenciana*.

  

València, 26 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública